
Scopo di queste edizioni è agevolare nelle 
scuole la circolazione di testi altrimenti poco 
accessibili per il prezzo o la rarità dei volumi . 
in cui vennero a luce. La lezione di ciascun 
testo è data soltanto come provvisoria; da ba- 
stare cioè allo studente per prenderne cogni- 
zione, e per valersene quando dovesse coordi- 
narvi un apparato critico. Si omettono tutte 
le illustrazioni che sieno di competenza degli 
insegnanti; ma, quando si trovi opportuno, si 
aggiungeranno brevi prospetti grammaticali e 

zos de trobar), con alcune correzioni fra le più 

beiden iltesten provenzalischen Gram- 
matiken, Marburg, 1878, e da P. MEyER in Roma- 
nia VIII, 341-353. 

Las oit partz qe om troba en gramatica, 
troba om en vulgar proenzal, so es: nomen, 
pronomen, verbum, adverbium, participium, 
coniunctio, prepositio et interiectio. 

Nomen es apelatz per so qe significa sub- 
stancia ab propria qualitat o ab comuna, e 
generalmen totas las causas a las quals Adams 
pauset noms, poden esser noms apeladas. en 
nom a cinq causas: species, genus, numerus, 
figura, casus. 

Species o es primitiva o es derivativa.  pri- 
mitivus es aqel noms q'es per se e non es 
venguz d’alcun autre nom ni d’alcun verbe, 
sicom es bdontaz. derivativus es aqel noms 
qe ven d’autre loc, sicon dos, qe ven de bdon- 
tat: qe bos non pot hom esser ses bontat. 

Genus es de cinc maineras: masculis, femi- 
nis, neutris, comus, omnis. masculis es aqgel 
que aperten a las masclas causas solamen, si- 
cum es dos et mals e fals et leials. feminis 
es aquel que aperten a las causas solamen, 
sicum es dona, bela, mala et falsa. neutris 
es agel que no aperten a l’un ne a l’autre, 
sicum es gaugz e bes. mais aici non sec lo 
vulgars la gramatica els neutris substantius; 
ans se dizen aisi cum se fosen masculin, quia 
secundum gramaticam non deberet poni s in 
fine sicut hic, sicum aici: granz es lo bes qe 
aqest m’a fait, e granz es lo mals que m'es 
vengutz de lui. comun son aqueill que aper- 

tenen al mascle et al feme ensems, sicum sun 
li particip qe fenisen in ans vel in ens; qu@eu 
pos dire: agest cavaliers es avinens, agqgesta 
domna es avinens. mas el nominatiu plural 
se camja d'aitan que conven a dire: aquil ca- 
valier sun avinen, aquelas domnas sun avinen. 
omnis es aquel que aperten al mascle et al 
feme et al neutri ensems, qu’ eu pos dire: agest 
cavaliers es plasens, aquest bes m’es plasens. 

Numerus es apelatz singulars et plurals. 
singulars quan parla d'una causa solamen, 
plurals quan parla de doas o de plusors. 

Figura o es simpla o composta: simpla si- 
cum es coms, composta sicum es vescoms, qu’es 
parz composta, zo es apostiza, de ves et de 
coms. 

Li cas sun seis: nominatius, genetius, da- 
tius, acusatius, vocatius et ablatius. lo no- 
minatius se conois per lo, sicom lo reis es 
vengutz; genetius per d°, sicum aquest destriers 
es del rei; datius per a, sicum mena lo destrier 
al rei; accusatius per lo, sicum deu vei lo rei 
armat; el vocatius, 0 fu segner reis secor me; 
l’ablatius, eu vau ab lo rei, per lo rei, ses lo 
rei, del rei. e no se pot conoisser ni triar 
l’acusatiu del nominatiu si no per so, quel 
nominatius singulars, quan es masculis generis 
vel comus ou omnis, vol s en la fin de la dic- 
cion e li autre cas nol volun. el nominatius 
plurals no lo vol, e tuit li autre cas lo volon 
el plural. pero lo vocatius deu semblar lo 
nominatiu en totas las dicios que finissen in 
in ors et en las autras dicios queus dirai aici: 
deus, reis, francs, pros, bos, cavaliers, cansos; 
et els autres locs on lo vocatius non a s en la 
fin, si es semblans al nominatiu al menhz en 
silabas et en letras, que deu aver aitals e tan- 
tas cum lo nominatius, trait sol s en la fin. 

Pero de la regla on fo dit de sus quel no- 
minatius cas no vol s en la fin quan es plu- 

ralis numeri, voilh traire fors totz los femenis, 
qe non es dit mas solamenz dels masculis e 
dels neutris, que son semblan el plural per 
totz locs, sitot 8° es contra gramatica. e lai 
on fon dit del nominatiu singular que vol s 
per tot a la fin, volh traire fors totz aquelz 
noms qe fenissen en aîre, sicum emperaiîre, 
amaire e donejaire; et en eire, sicum es Peire, 
beveire, raeîre, tondeire..; e las rismas qe feni- 
sen en re, sicum es fraire, consentire, escarnire, 
ferire, escrimire, gronire. mas aquelas rimas 
que fan in <res, sicum es albdires, vol s, e con- 
sires e destres. e devetz saber que tuit 
aquelh queus ai dit, dun lo nominatius singu- 
lars fenis en are et en eire et en ere, fenisson 
totz los cas dels oblics singulars en dor, sicom 
es a dire l’emperatre, de l’emperador; amaire, 
de l’amador; lo beveire del bevedor; lo ferire, 
del feridor: trait los vocatius, que devon sem- 
blar los nominatius, sicum es dit de sus. © 

De la regla del nominatiu singular, que vol 
s a la fin, volh ancar traire fors maestre, pre- 
stre, pastre, senher, pejer, sordejer,... majer, 
meiller, sor, bar, gencer, leugier, greuger...; et 
in enre, sicum menre, penre, tenre; e toz los 
ajectius neutris, quan son pausat senes sub- 
stantiu, sicum: mal m’es, greu m’ es, fer m'es, 
estranh m’es qu’el aja dit mal de me. 

E voil ben traire fors encar dels pronoms 
alcus, sicum es ew idest ego, tu, el, cel, aicel 
idest ille, qui, agest, aqel, ill, cill, acill, nostre, 
vostre, qe no volun s en la fin e sun del no- 
minatiu singular. o 

Tres declinazos sun, el nominatius cas de 
la primeira declinason fenis en a, e tuit li 
autre cas essamen; del singular devez enten- 
dre, car en lo plural volon li cas s, d’aqgesta 
declinason, en la fin trastut... pero pro- 
pheta e papa no volon s en la fin del nomina- 
tiu plural, mas en totz los autres cas lo volon. 

celh que fenissen in ans vel in ens, quan 
s'’ajusten ab femini substantiu, volon s el vo- 
catiu a la fin; mas quan s’ajusten ab masculin 
substantiu, no lo volon... 

E sun d’autra mainera nom qe non se de- 
clinon, sicum es vers ab toz sos conpost, e 
tuit li adjectiu que fenissen in os sicum es 
amoros, envejos, trait pros e bos. e tuit 
aquelh qe fenissen in as larg, no se declinon 
nis mudon, sion substantiu o sion adjectiu, 
sicum nas, pas, vas, ras; e cortes sec aquela 
medesma regla; et pes, contrapes, cens, sirven- 
tes, ences, deves, mes, borses, bles, des, marqes, 
gles, bres, comes, escomes et pres ab toz sos 
compost. et agist sobredit que van aissi 
seguen agella medeisma regla, e tuit li nom 
provincial, qe se derivon de las provincias, 
que fenissen in es, sicum frances, angles, jenoes, - 
polhes, e tut aquest sobredit fenissen in es 
estreit. d’aquelz qe fenissen in es larg, si- 
cum es confes, ades, portes; encaras d'aquels qe 
fenissen in as larg, no se declinon, sicum es bas, 
cas, gras, clas, las, mas; tals es mescaps, Aîcs, 
fals, Bauz, descaiz, cautz, faltz, encauz, lanz, 
fars, ars, martz, latz, glatz, jatz, patz, catz, aus, 
claus compost, laus, raus, aîs, gaîs, cais, fais, 
laîs, taîs, brais, Clavais, melhz, fems, tems, 
Rems; in ers larg guers, dispers, Bezers, Lun- 
bers ; in ers estreit aers, ders, aders; in îs gras, 
paradis, san Daunis, Assîs, Paris, ris, vis; in 
itz berbitz, ditz, contraditz;... in ols fols, pols, 
Ajols, doutz, noutz, soutz; in ors larg cors, 
mors: in ontz Germonz, gergonz, pontz; bis, lis, 
Als; in ors estreg ors, sors, resors; crotz, notz, 


. potz; burcs; plus, reclus, conclus, confus, pertus, 


Dedalus, Tantalus, us, fus, Artus, Cerberus. 
e tut aquest qu'eu ai dit de sus, no se decli- 
non nis mudon nien in singular ni im plural, 
e coren per totz cas egalnen... 


LAS RAZOS DE TROBAR 


DI RAIMON VIDAL. 


Per so qar eu en Raimons Vidals hai vist 
et conegut qe pauc d’ome saubon ni an sau- 
buda la maneira del trobar, vueil far aqest 
libre e far conoisser e saber qal trobador an 
mielz trobat. e si eu m’i alone en causas 
ge poiria dir plus breu, non vos en devetz 
meravillar; qar eu vei et conosce qe maint 
saber en son tornat en error et en tenzon, gar 
son tant breumen dit. per q'eu m'i alon- 
gerai per tals loecs q'ieu poiria ben leu plus 
breumen dire. aitan ben, si ren i lais ni 
faz errada, pot si ben avenir per oblit, o qar 
ieu non ai auzidas totas las causas del mon, 
o per faillimentz de pensar. per qe totz 
hom prims ni entendenz no men deu rasonar, 
pois conoissera o conois la causa... 

D’ agest saber de trobar son enganat dels 
trobadors, et dels auzidors eissamenz, maintas 
vetz. e dirai vos qom ni perqe. li auzi- 
dor qi non entendon, qant auziran un bon 
chantar, faran semblan qe fort ben o entendan, 
e ja no l’entendran; e qar cutjarion qu’ hom 
los tengues per pecs, s’'il dision qu'il no l’en- 
tendesson, estan s’en, et en aissi enganon lor 
metheis ... i 

Totz hom qi vol trobar ni entendre, deu 
primeramen saber qe neguna parladura non 
es tant naturals ne tant drecha dels nostres 
lengages qom aqella de Fransa o de Lemozi 
o de Saintonge o de Caorci o d' Alvergna. 

per q'eu vos dic qe qant eu parlarai de Le- 
mozi, totas aqellas terras i entendatz et totas 


lor vezinas qe son environ d'’ellas. et tuit 
li home gi en aqella terra sunt nat ni norit, 
han la parladura natural e drecha. mas 


qant us de lors es issitz de la parladura na- 
tural per alcuna rima o per alqun mot qi li 
sera mestier, cujon las genz qi non entendon, 
qe la lur lenga sia aitals ..., e pero non cujon 
mal far qan geton la parladura de sa natura...; 
perg’ ieu vuoil far aqest libre, per far reco- 
noisser las parladuras d’agelz qui la parlon 
drecha, e per enseignar aicels qui non la 
sabon. | 

La parladura francescha val mais et es plus 
avinenz a far romanz, retrongas e pastorellas; 
cella de Limozi val mais per far vers et can- 
sos et sirventes, de totas las autras dels nostres 
lengages; et per aizo sun en major autoritat 
li cantar de la parladura de Lemozi que de 
negun’autra lenga... 

Hueimais vos dirai del verb. en la prima 
persona del singular diz hom suî et en la terza 
persona del plural son, aissi qom qi volia dir 
eu sui belz et cill son bel; et per zo vos ai 
parlat d’agestas doas personas, qe maint tro- 
bador han ja mesa la una en luec de l’autra. 
Autra n’i a del verb, en qe an fallit li plus 
dels trobadors aissi qom retraz, estraî, cre, recre, 
mescro, descre, sufri, trahi, vi; per aizo qar 
en agestas paraulas han fallit li plus dels tro- 
badors vos en parlarai per castiar los trobadors 
els entendentz. saber devetz qe traz, retrai 
et estraî sun del presen de l’endicatiu de la 
terza persona, et vai en aissi: ew trac, tu 
tras, aqel trai... mas en Bernart de Ven- 
tadorn mes la terza persona per la prima en 
dos seus chantars, qant el dis: Quan vei la 
foilla jos dels arbres chazer, et en aqel qe dis: 
Era non vei luzir soleill. del primier chantar 

fon en aqella cobla qe dis: Encontr' al damnage 
e la pena q’eu trai, e degra dir trac. en 
l’autra faillic qe dis: Ja ma domna nos mera- 
vel sil prec qem don s’amor nim bai contral 
foudat qu’ ieu retrai, e degra dir retrac... 

Aitan ben son del present de l’endicatiu de 
la terza persona del singular cre, mescre, recre, 
descre, qar en la prima persona deu hom dir 
eu crei ...; aitan mal diria qi dizia ew cre, 
qon qi dizia aqel crei; et aissi diz om eu ver, 
tu ves, aqel ve, et en aissi de totz los autres 
semblantz d’aqgest. mas en Guirautz de 
Borneil i faillic en la soa bona chanzon qe dis: 
Gen m’aten ses fallimen — un chan valen, 
en agela cobla qe dis: S'eu no aî men  vau 
menten per sobrardimen en bruda  «Èman- 
teguda qem trai vas cel assai qu’ a la 
mia fe ben cre; aqgest cre es de la terza 
persona mes en la prima, e devia dir ben crei... 

Parti, sufri, feri, trahi, noîri en totas las 
paraulas qe son d’ agesta natura, sun de prima 
persona del preterit perfet de l’endicatiu, et 
en la terza persona deu hom dir partic, sufric, 
feric, vic, trahic, moirîe, muric. mas en 
Folgetz i fallit en una seua chanson qe dis: 
Ai qan gen ventz et ab qaun pauc d'afan, en 
agela cobla qi dis: Qi aura mais tan de bona 
fe q ance mais nultz hom si mezeus non trahi. 
agest frahi es de la prima, et el degra dir la 
terza persona, qe ditz trakic... | 

Per aver major entendimen vos vueil dir ge 
paraulas i ha de q'’om pot far doas rimas, 
aissi com Leal, vilan, talan, chascun, fin, chan- 
son, et pot hom ben dir liau, talen, vila, chanso, 
fi. aissi trobam qe an menat li trobador; 
mas li primier, 20 es talen, lial, chanzon, fin, 
rillan son li plus dreit... 

Totz hom prims, qi ben voilha trobar ni 
entendre, deu ben aver esgardada et recono- 
guda la parladura de Lemozi et de las autras 

terras q' eu vos ai dichas, et qe la sapchon 
alongar et abreviar et variar e dreit dir per 
totz los locs qu'’ieu vos hai dit. e deu ben 
esgardar qe per neguna rima qe li aja mestier, 
non la meta fors de sa proprietat ni de son 
cas ni de son genre ni de son nonbre ni de 
sa part ni de son mot ni de son temp ni de 
sa persona ni de son alongamen ni de son 
abreviamen. per aqi metheus deu gardar, 
si vol far an cantar o un romanz, qe diga 
razos e paraulas biassadas, ni de doas parla- 
duras ni de razon mal continuada ni mal se- 
guda, aissi com Bernartz del Ventadorn, qi en 
las qatre coblas d’aqgel sieu chantar qi diz: 
Ben m’an perdut lai en ves Ventadorn, diz qe 
tant'amava si donz, qe per re no s’en podia 
partir nis partiria, e la qginta cobla el dis: A 
las autras son hueimais escaegutz, e chascunam 
pot, sis vol, a son ops trairz. pois vos dic 
ge tuit cil qi dizon amis per amics e mi per 
me e mantenir per mantener e retenir per re- 
tener, an fallit, qar an pausat lo nom frances 
per lo proenzal; qe amis es frances et amics. 
proenzal. per qe hom non las deu mesclar 
ab las lemozinas, aqestas ne negunas autras, 
e d’aqgestas paraulas biassadas dis en Peire 
d’Alvergne amiu per amiîc e chastiu per cha- 
stic, qu'eu non cug qe sia terra el mond on 
hom diga aitals paraulas mas el contat de 
Fores. 

a Commedie di Hrotsvit. Brani scelti da F. Ermini, 


Cent. 50 


25. Carte basso-latine della DRSENA e del (Portogallo, a 


cura di E. Monaci . . Cent, 60 


= 26. Il pelle Hg gio di Carlomagno in ant. fr. Brani 


seelt ossario per A. Bacciarello . Cent. 80 


A Roman de la Rose où de Guillaume de Dole. Sunto 


e brani scelti per V. De Angelis. . Cent. 80 


Palmieri . , Cent. 70 


8. La gno de Jorge Manrique con glossario a cura 


29. L'Assedio di ridato; Estratti e glossario per M, Pe- 


laez , s À i IN — 


e SANNSUNNA 

